15/04/2016 | Administración LocalMunicipal
Camariñas
Anuncio de aprobación definitiva do proxecto de urbanización parque empresarial Ponte do Porto -Terra de Soneira

De conformidade co establecido no art.141.4 do Real Decreto 2159/1978, do 23 de xuño, polo que se establece o regulamento de planeamento, faise publico que a Xunta de Goberno Local en sesión extraordinaria de data 7 de abril de 2016 adoptou o seguinte acordo: Visto que con data 19 de febreiro de 2016, a Xunta de Goberno Local aprobou inicialmente o “Proxecto de urbanización parque empresarial Ponte do Porto-Terra de Soneira” presentado pola Xunta de Compensación do Sector de Solo Urbanizable Delimitado de Ponte do Porto que ten por obxecto executar os servizos e dotacións establecidos no Proxecto Sectorial do parque empresarial da Ponte do Porto- Terra de Soneira. Visto que o proxecto de urbanización foi sometido a información pública por un prazo de vinte días mediante a publicación de anuncios no diario La Voz de Galicia, de data 24 de febreiro de 2016 e no Boletín Oficial da Provincia, núm.40, de data 1 de marzo de 2016. Visto que durante dito período non foron presentadas alegacións segundo consta no certificado emitido pola Secretaría en data 4 de abril de 2016. Considerando o establecido no art.110 da Lei 9/2002, do 30 de decembro, de ordenación urbanística e protección do medio rural de Galicia e o establecido na disposición transitoria 6º da Lei 2/2016, do 10 de febreiro, do solo de Galicia, a Xunta de Goberno Local en uso das competencias delegadas pola Alcaldía en virtude de Decreto de data 25 de xuño de 2015, ACORDA: Primeiro.- Aprobar definitivamente o “Proxecto de urbanización parque empresarial Ponte do Porto-Terra de Soneira” presentado pola Xunta de Compensación do Sector de Solo Urbanizable Delimitado de Ponte do Porto que ten por obxecto executar os servizos e dotacións establecidos no Proxecto Sectorial do parque empresarial da Ponte do Porto- Terra de Soneira. O proxecto de urbanización aprobado se compón dos seguintes documentos: DOCUMENTO NÚM.2 URBANIZACIÓN composto de dous tomos; TOMO I MEMORIA, ANEXOS, PREGO E PRESUPOSTO e TOMO II PLANOS Segundo.- Requirir á Xunta de Compensación para que de conformidade co previsto no art.74 da Lei 9/2002, do 30 de decembro, de ordenación urbanística e protección do medio rural de Galicia preste garantía do exacto cumprimento dos deberes de execución do proxecto sectorial, por importe do 20% do custe estimado para a implantación dos servizos e a execución das obras de urbanización e de conexión cos sistema xerais existentes, así como, no seu caso, as obras de ampliación e reforzo necesarias, isto é pola cantidade de setecentos sesenta e tres mil cincocentos vinte euros e trinta e sete céntimos de euro (763.520,37 €). Esta garantía poderá constituírse mediante calquera dos mecanismos previstos na lexislación de contratos das administracións públicas, debendo prestarse no prazo de tres meses desde a aprobación definitiva do proxecto de urbanización. Terceiro.- Proceder á publicación do presente acordo no Boletín Oficial da Provincia da conformidade co establecido no art.141.4 do Real Decreto 2159/1978, do 23 de xuño, polo que se establece o regulamento de planeamento. RECURSOS: Contra este acordo, que pon fin a vía administrativa poderá interpoñerse potestativamente recurso de reposición ante o Alcalde. O prazo para interpoñer o recurso de reposición será dun mes, contando desde a data de notificación/publicacion do presente acordo, non podendo interpoñer recurso contencioso-administrativo ata que sexa resolto o recurso de reposición ou se teña producida a súa desestimación por silencio. Transcorrido un mes desde a interposición do recurso de reposición sen que se notifique a súa resolución, entenderase desestimado por silencio administrativo e quedará expedita a vía contenciosa-administrativa podendo interpoñer recurso contencioso-administrativo no prazo de dous meses contados desde o seguinte a aquel en que se notifique a resolución expresa do recurso potestativo de reposición ou no prazo de seis meses desde que se entenda o recurso desestimado por silencio administrativo segundo o dispón o artigo 46.1 da Lei 29/1998, do 13 de xullo. O recurso contencioso–administartivo pode interpoñerse directamente ante o Xulgado do Contencioso-Administartivo correspondente no prazo de dous meses contados desde o día seguinte o da notificación/publicación do presente acordo. Así mesmo poderá utilizarse calquera outro recurso que se estime pertinente e exercer as accións que procedan ante a xurisdición competente. Camariñas, a 7 de abril de 2016 O Alcalde, Asd.: Romilda Lluansi Guijarro